Eiksundsambandet
Store norske leksikon,Geografi,Norges geografi,Møre og Romsdal
Eiksundsambandet er en fastlandsforbindelse på fylkesvei 653 i Møre og Romsdal. Forbindelsen åpnet 23. februar 2008. Sambandet gir fergefri forbindelse til øykommunene Hareid, Herøy, Sande og Ulstein og har en samlet veilengde på 14 880 meter, herav utbedring av 4,3 kilometer eksisterende vei på strekningen Berkneset–Steinnes på fastlandet.
På sambandet er en ny bro, Eiksundbrua mellom øyene Hareidlandet og Eika (lengde 405 meter) og tre tunneler der Eiksundtunnelen under Rovdefjorden er den lengste med sine 7765 meter. Den er både verdens dypeste og nest lengste undersjøiske tunnel med et dypeste bunnivå på 287 meter under havoverflaten. I tillegg til den undersjøiske tunnelen kommer Helgehorntunnelen (1160 meter) og Morkaåstunnelen (630 meter) på fastlandet.Eiksundsambandet kostet rundt 970 millioner kroner, og byggetiden var fem år. Kart  Les mer i Store norske leksikon Møre og Romsdal